JY LEES NOU Vodacom reageer ná dataherrie gebruikers die harnas in jaag
Talle Vodacom-kliënte het Maandagaand rooi gesien.
Vodacom het seker ’n besige oggend beleef nadat data en lugtyd Maandagaand soos mis voor die son van hul kliënte se toestelle verdwyn het.
Die data en lugtyd was net ewe skielik skoonveld.
Maandagaand het Vodacom op hul Twitter-blad laat weet hulle is bewus daarvan dat sommige kliënte nie hul data-bondels kan gebruik nie en dat hulle kennisgewings ontvang het dat hul data-bondel uitgeput is.
Vodacom is committed to ensuring that all affected customers will be refunded in full. Thanks again for your patience.
— Vodacom (@Vodacom) August 21, 2017
“Ons vra verskoning vir die ongerief,” lui die twiet van Vodacom.
Dit het nie hul kliënte gekeer om naels te wys nie. Phumlani Msomi het getwiet Vodacom moet hul kliënte se data teruggee en “nog gee vir ons pyn, vir die trauma en enige ander lyding wat ons dalk ervaar”.
#Vodacom need 2pay back our data & also give us more data for pain, 4 traumatising us & for any possible suffering we may have experienced.
— Phumlani F Msomi (@Phumania) August 22, 2017
Willem Rabie reken dis onaanvaarbaar dat Vodacom al sy data en lugtyd in ’n oogwink laat verdwyn het.
#Vodacom I find it unacceptable that all my data and airtime just disappeared in a heart beat!!!
— Willem Rabie (@WillemRabie) August 22, 2017
Nhleko Gado het gesê hy het lugtyd en data gekoop, maar dit was binne twee minute weg.
I bought airtime and data and within 2mins it was R0.00 and 0MB can someone please tell me what's going on ..#vodacom pic.twitter.com/ItbkRFS2lv
— Nhleko_Gado (@Nhleko_Urgent) August 21, 2017
Ander maatskappye het die geleentheid gebruik om hul produkte te adverteer. Die energiedrankievervaardiger Red Bull het hul leuse aangepas en getwiet: “Wanneer jou data vlerke kry.”
When your data grows wings ???? pic.twitter.com/SQh9PJv9vi
— Red Bull (@RedBullZA) August 21, 2017
Selfs die voormalige openbare beskermer adv. Thuli Madonsela het betrokke geraak. Sy het aan Vodacom geskryf: “Vodacom, betaal asseblief die kliënte terug. Vir baie beteken dit onder meer ’n verlies aan werk- en studiegeleenthede.”
Thanks. We look forward to the remedial action. https://t.co/D52n7ZWJkC
Look 71mb gone in 1 min ?? @Vodacom thats a record. #VodacomStoleMyData #Vodacom pic.twitter.com/22BZDILfB8
— Yashani D?? (@Ashley_Dorothy) August 21, 2017
Vodacom het hul kliënte later ’n reeks twiets probeer gerusstel: “Vodacom is daartoe verbind om te verseker dat alle geaffekteerde kliënte ten volle terugbetaal word. Nogmaals dankie vir jou geduld.”
We have reimbursed customers affected by last night's billing issue and remain committed to ensuring all customers are refunded in full.
Hulle het Dinsdag laat weet hulle vergoed kliënte tans vir Maandagaand se probleem.
“Alle buite-bondel-koste word terugbetaal en alle uitgeputte bondels herstel,” het die selfoonmaatskappy beloof.
Dinsdagoggend het Vodacom se woordvoerder, Byron Kennedy, eNCA laat weet hulle het die meeste kliënte reeds vergoed.
“Ons hoop om dit alles deur die loop van die oggend uit te sorteer.”
Bronne: Enca, Twitter
Meer oor: vodacom| data| selfoon